用香字遺李恭叔
作者：敖陶孫
朝代：宋

paragraphs: 我無令君三日香，瘦鶴爲軀龜作腸。
薄寒中人曳兩縰，獨吟猗那遺我將。
憶從兩脚萬里回，政坐羣兒相謗傷。
朅來一見老柱史，城郭落落巋靈光。
安得與君壽六龍，探借千歲北斗漿。
却乘斑虬訪月窟，盡斫惡樹無留藏。
天風泠泠吹佩環，洞視碧落豁四旁。
下方應奉正三入，閑置可憐青瑣窗。